stanford-oval/wikipedia huggingface dataset:
Endriini

| Endriini |
| --- | --- |

Tunnisteet
CAS-numero:  72-20-8
PubChem CID:  12358480
Ominaisuudet
Molekyylikaava:  C12H8Cl6O
Moolimassa:  380,9 g/mol
Ulkomuoto:  kiinteä, valkoisia kiteitä
Sulamispiste:  200 °C (473 K)
Tiheys:  1,7 g/cm3
Liukoisuus veteen:  veteen 0,22 - 0,26 mg/l
   
Endriini on orgaaninen yhdiste (POP-yhdiste), joka on normaaliolosuhteissa olomuodoltaan valkoista kiteistä kiinteää ainetta. Sen kemiallinen kaava on C12H8Cl6O. Endriinia on käytetty hyönteismyrkyissä lähinnä puuvillan, riisin, sokeriruo'on ja maissin viljelyssä sekä rodentisidina eli jyrsijöiden kuten myyrien torjuntaan. Aine kuuluu Tukholman yleissopimuksen (pysyvien orgaanisten yhdisteiden käyttöä ja päästöjä rajoittava yleissopimus) alaisiin aineisiin. Endriinin markkinointi ja käyttö kiellettiin Suomessa vuonna 1969.
Endriinin moolimassa on 380,9 g/mol, sulamispiste 200 °C, tiheys 1,7 g/cm3, lähes veteen liukenematon 0,22 - 0,26 mg/l ja CAS-numero 72-20-8. Endriini hajoaa alle kiehumislämpötilansa. Aineen kuumentuessa yli 245 °C:n siitä muodostuu kloorivetyä ja fosgeenia.
Lyhytaikaisesta altistumisesta endriinille voi seurata vaikutuksia keskushermostossa, johtaen kouristuksiin ja kuolemaan.
Aiheesta muualla

Endriinin käyttöturvallisuustiedote, Sigma Aldrich, viitattu 28.1.2015.
Endriinin kansainvälinen kemikaalikortti
PubChem: Endrin (englanniksi)
Kyoto Encyclopedia of Genes and Genomes (KEGG): Endrin (englanniksi)
Toxin and Toxin Target Database (T3DB): Endrin (englanniksi)
Elävä maailmanhistoria

Elävä maailmanhistoria on historioitsija Geoffrey Parkerin toimittama maailmanhistoriaa käsittelevä kirja. Suomeksi se ilmestyi vuonna 2006 Otavan kustantamana.
Destination Gotland

M/S Visby vuonna 2009.
Destination Gotland on laivaliikennettä harjoittava ruotsalainen yritys. Se on Rederi AB Gotlandin tytäryhtiö. Reitit kulkevat manner-Ruotsin Nynäshamnista ja Oskarshamnista Gotlannin saarelle Visbyyn. Liikennöinti aloitettiin 1998. Kesäisin laivat kovat kulkeneet myös Gotlannin ja Öölannin välillä vuodesta 2007.
Heinäkuussa 2009 Nynäshamnin satamasta lähtenyt M/S Gotland törmäsi satamaan saapumassa olleeseen HSC Gotlandia II:een.
Laivat > Tämänhetkiset laivat

| Laiva | Rakennettu | Käytössä   Destination Gotlandilla | Bruttovetoisuus | Matkustajia (maksimi) | Matka- nopeus (solmua) | Reitti | Tietoa | Lippu ja kotipaikka | Kuva |
| --- | --- | --- | --- | --- | --- | --- | --- | --- | --- |
| M/S Drotten | 2003 | 2003– | 29 746 GT | 1 500 | 28,5 | Visby – Oskarshamn   Visby – Nynäshamn |  |  Visby, Gotlanti |  |
| M/S Visby | 2018 | 2018– | 32 447 GT | 1 650 | 28,5 | Visby – Nynäshamn   Visby – Oskarshamn |  |  Visby, Gotlanti |  |
| M/S Gotland | 2019 | 2019– | 32 447 GT | 1 650 | 28,5 | Visby – Nynäshamn   Visby – Oskarshamn |  |  Visby, Gotlanti |  |
| M/S Birka Gotland | 2004 | 2024– | 34 924 GT | 1 800 | 21,5 | Visby – Maarianhamina – Tukholma | Destination Gotland omistaa 50% M/S Birka Gotland -risteilylaivasta. Toisen 50% omistaa laivayhtiö Viking Line. |  Tukholma, Ruotsi |  |
Rahdatut laivat

| Laiva | Rakennettu | Bruttovetoisuus | Matkustajia (maksimi) | Matka- nopeus (solmua) | Reitti | Huomioitavaa | Lippu ja kotipaikka | Kuva |
| --- | --- | --- | --- | --- | --- | --- | --- | --- |
| M/S Visborg   (ex. M/S Visby) | 2003 | 29 746 GT | 1 500 | 28,5 | Almeria – Nadur | Vuosina 2022-2023 alus vuokrattiin DFDS:lle, ja vuodesta 2024 alkaen se on liikennöinyt Välimerellä. |  Valletta, Malta |  |
Rahdatut laivat > Aikaisemmat alukset

M/S Visby, nykyinen nimi M/S Scandinavia (Polferries, rakennettu 1980 Ruotsissa)
M/S Thjelvar, aikaisemmin M/S Travemünde (rakennettu 1981 Suomessa)
HSC Patricia Olivia (rakennettu 1992 Australiassa)
M/S Gute (rakennettu 1979 Ruotsissa)
M/S Visborg (valmistunut 2018 Kiinassa)
HSC Gotlandia (raknennettu 1999 Ranskassa)
HSC Gotlandia II (rakennettu 2006 Italiassa)
Aiheesta muualla

Destination Gotland (Arkistoitu – Internet Archive)
Erkki Leppänen

Erkki Leppänen on suomalainen laulaja, jonka levytysura alkoi vuonna 1968 Columbia-levymerkillä julkaistulla singlelevyllä.
Diskografia

Kultaiset joululaulut, (1973)
Synnyinseutuni, (1974)
Ilta venäläisessä ravintolassa, (1978)
Mä luotan ystävyyteen, (1985)
Aiheesta muualla

Erkki Leppäsen esitystuotanto Suomen äänitearkistossa (1901–1999)
Duke Evers

Tony "Duke" Evers on Sylvester Stallonen luoma ja Tony Burtonin esittämä hahmo Rocky-elokuvissa. Hän on Paulien lisäksi ainoa sivuhahmo, joka on esiintynyt kaikissa kuudessa elokuvassa.
Hahmon taustaa

Duke on syntynyt New Jerseyssä Newarkissa. Hän otteli tietyn määrän otteluita ennen kuin jäi eläkkeelle ja ryhtyi nyrkkeilyvalmentajaksi. Hän ryhtyi valmentamaan Apollo Creediä, joka hänen valmentamanaan voitti maailmanmestaruuden.
Hahmon taustaa > Rocky

Duke nähdään ensimmäistä kertaa kohtauksessa, jossa Apollo kertoo lehdistötilaisuudessa ottelevansa Mac Lee Greeniä vastaan. Myöhemmin kuultuaan Greenin loukkaantumisesta ja ettei toista rankattua vastustajaa ole Apollo ehdottaa tuntemattoman nyrkkeilijän haastamista. Apollon valittua Rockyn vastustajakseen Duke sanoo hänen olevan vasuri ja vaikea voitettava, mihin Apollo vastaa tyrmäävänsä hänet nopeasti siitä huolimatta. Duke huomaa myöhemmin Rockyn harjoittelun televisiossa sanoen Apollolle hänen olevan tosissaan ottelun suhteen. Ennen ottelun alkua Duke ja Apollo käyvät viimeiset metodit keskenään kuten hengityksen tarkastukset. Ensimmäisessä erässä Rocky yllättäen tyrmää Apollon mistä Duke hämmentyy ja käskee Apolloa ottelemaan tosissaan. 14 erässä Rocky murtaa Apollon kyljen jolloin Duke haluaa keskeyttää ottelun minkä Apollo kieltää. Apollo voittaa ottelun lopulta tuomariäänin.
Hahmon taustaa > Rocky II

Apollon jouduttua median haukkumaksi hän haluaa uusintaottelun Rockyn kanssa minkä Duke kieltää sanoen Rockyn sisun järkyttäneen häntä ja ettei halua hänen löylyttävän Apolloa uudestaan. Apollo kuitenkin lopulta ympäripuhuu Duken joka treenaa Apolloa entistä kovemmin. Ennen ottelun alkua Duke neuvoo Apolloa löylyttämään Rockyn. Apollo on ottelussa niskan päällä kunnes viimeisen erän alkaessa Duke neuvoo Apolloa olemaan puolustuskannalla niin he voittavat. Apollo ei kuuntele Dukea ja lopulta Rocky tyrmää Apollon.
Hahmon taustaa > Rocky III

Apollon jäätyä eläkkeelle Duke palasi Los Angelesiin ja jatkoi nyrkkeilijöiden treenaamista. Myöhemmin Rockyn hävittyä mestaruuden Clubber Langille Apollo tuo Rockyn Duken treenipaikkaan missä Duke tervehtii Apolloa halaamalla häntä. Apollo ja Duke alkavat yhdessä treenata Rockya uusintaotteluun Langia vastaan. Rocky lopulta tyrmää Langin ja voittaa mestaruuden takaisin.
Hahmon taustaa > Rocky IV

Apollon päätettyä haastaa Ivan Dragon näytösotteluun Duke palaa valmentamaan Apolloa. Duken järkytykseksi Drago tappaa Apollon ottelussa tyrmättyään hänet. Duke myöhemmin palaa Rockyn valmentajaksi Rockyn haastettua Dragon. Duke kertoo Rockylle Apollon olleen kuin oma poika ja osan häntä kuolleen Apollon mukana, mutta Rockyn olevan se joka pitää Apollon perintöä yllä. Duke treenaa Rockya kovemmin kuin koskaan. Ottelussa Duke neuvoo Rockya olemaan tuntematta tuskaa missään tilanteessa. Lopulta Rocky tyrmää Dragon viimeisessä erässä.
Hahmon taustaa > Rocky V

Duke esiintyy lyhyen aikaa elokuvan introssa jossa hän kiittää Rockya sanoen Apollon olevan hänestä ylpeä. Duke myös huomaa Rockyn saaneen fyysisen vamman ottelusta ja kertoo siitä Adrianille. Rockyn jäätyä eläkkeelle Duke palasi Los Angelesiin. Häntä ei tämän jälkeen nähdä elokuvassa.
Hahmon taustaa > Rocky Balboa

Duke palaa treenaamaan Rockya 15 vuoden tauon jälkeen Rockyn haastettua Mason Dixonin. Duke keskittyy treeneissä Rockyn iskuvoimaan ja kestävyyteen. Vaikka Rocky häviääkin ottelun tuomariäänin hän juhlii otteluaan yhdessä Duken ja Paulien kanssa ennen lähtöään.
Hahmon taustaa > Creed: The Legacy of Rocky

Rockyn spin-off-elokuvassa Creed: The Legacy of Rocky Duken poika Tony Evers Jr., lempinimeltään ”Little Duke”, johtaa Delphin nyrkkeilyakatemiaa Los Angelesissa ja kieltäytyy valmentamasta Apollo Creedin poikaa, Adonis Creediä, peläten Adoniksen kokevan saman kohtalon kuin Apollo. Adonis haastaa Little Duken valmentaman Danny ”Stuntman” Wheelerin ja menettää tälle autonsa. Little Dukea esittää Wood Harris.
Hahmon taustaa > Videopeleissä

Duke esiintyy peleissä Rocky ja Rocky Legends.
Endtroducing.....

| Endtroducing> .... DJ Shadow |
| --- | --- | --- |

Studioalbumin tiedot
 Äänitetty : 1996
 Julkaistu: 19. marraskuuta 1996
 Tuottaja(t): DJ Shadow
 Tyylilaji: electronica, hip hop, plunderphonics
 Kesto: 63.27
 Levy-yhtiö: Mo’ Wax
DJ Shadow'n muut julkaisut
|   | Endtroducing..... 1996 | Preemptive Strike 1998 |
Singlet albumilta Endtroducing.....
 ”Midnight in a Perfect World” Julkaistu: 9. syyskuuta 1996  ”Stem” Julkaistu: 28. lokakuuta 1996  ”What Does Your Soul Look Like (Part 1)” Julkaistu: 12. tammikuuta 1998  ”The Number Song (Cut Chemist Party Mix) / Painkiller (Kill the Pain Mix)” Julkaistu: 23. helmikuuta 1998
Endtroducing..... on DJ Shadow’n debyyttialbumi. Se julkaistiin 19. marraskuuta 1996 Mo’ Wax -levy-yhtiön kautta. Albumi on kerännyt mainetta ja kriitikoiden arvostusta poikkeuksellisella rakenteellaan. Se on koottu kokonaan sampleista ja sisältää hip hopia, jazzia ja funkia, sekä myös vanhoja TV-ohjelmia ja haastatteluja. Endtroducing..... pääsi Guinnessin ennätysten kirjaan ensimmäisenä täysin sampleista koottuna albumina.
Albumi pääsi sijalle 69 musiikkilehti Spinin vuosien 1985–2005 sadan parhaan albumin listalla. Lisäksi Time valitsi sen sadan kaikkien aikojen parhaan albumin joukkoon.
Albumin kappaleessa ”Midnight in a Perfect World” samplataan Pekka Pohjolan kappaletta ”Sekoilu seestyy - The Madness Subsides”.
Kappaleet

Best Foot Forward – 0.47
Building Steam With a Grain of Salt – 6.39
The Number Song – 4.34
Changeling – 7.16
Transmission 1 – 0.35
What Does Your Soul Look Like (Part 4) – 5.02
Untitled – 0.25
Stem/Long Stem – 7.47
Transmission 2 – 1.29
Mutual Slump – 4.00
Organ Donor – 1.57
Why Hip Hop Sucks in ’96 – 0.44
Midnight in a Perfect World – 4.58
Napalm Brain/Scatter Brain – 9.21
What Does Your Soul Look Like (Part 1 - Blue Sky Revisit) – 6.17
Transmission 3 – 1.11
Erik ihmisenpoika

Erik ihmisenpoika on Lars-Henrik Olsenin kirjoittama fantasiakirjasarja. Siitä on suomennettu vain ensimmäinen osa.
Juoni

Erik on 13-vuotias poika jonka elämä muuttuu täysin, kun eräänä myrskyisenä iltana alkaa tapahtua kummia. Erikin luokse saapuu vuohien vetämässä reessä Thor, jumala joka käskee Erikiä lähtemään mukaansa Asgardiin, jumalten valtakuntaan. Perille päästyään Erik saa tietää, että hän on jumalten ainoa toivo pelastua, sillä jättiläiset ovat ryöstäneet nuoruudenjumalattaren Idunin. Se on saanut Asgardin rappion partaalle ja Ragnarökin, maailmanlopun taistelu lähenee. Vielä on kuitenkin toivoa pelastua, Erikin on lähdettävä etsimään Idunia jonka omenat tuovat jumalille heidän nuoruutensa takaisin. Matkakumppanikseen huikealle ja vaaralliselle matkalle Erik saa Thorin tyttären Trudin.
Elokuva

Kirjasta on suunnitteilla elokuva.
Aiheesta muualla

Kirjan kotisivuille[vanhentunut linkki] (englanniksi)
Ethan Bennett

| Ethan Bennett |
| --- | --- |
Luoja(t):  Jeff Matsuda
Näyttelijä(t):  Steve Harris
Ensi- esiintyminen:  Ethan Bennett The Bat in the Belfry (syyskuu 2004) Savinaama The Clayface of Tragedy (toukokuu 2005)
Kustantaja:  DC Comics
Henkilötiedot
Status:  Entinen poliisi
Ikä:  26
Asuinpaikka:  Gotham City
Luonteenpiirteet:  Kyky vaihtaa muotoaan
Suhteet
Tutut:  Bruce Wayne, Ellen Yin
Infobox OKNimi-testi OK: 
Ethan Bennett on fiktiivinen poliisi Batman-animaatiossa. Hahmon äänenä toimi Steve J. Harris.
Bennett oli Bruce Waynen paras ystävä, ja he olivat tunteneet toisensa jo yläasteelta lähtien. Hän toimi poliisina Gotham Cityssä ja toisin kuten parinsa Ellen Yin, Bennett pitää Batmanin tekemisiä hyväksyttävinä, sillä auttaahan hän poliiseja ratkaisemaan rikoksia. Myöhemmin Jokeri aiheutti hänelle elämänsä lopullisen muutoksen.
Savinaama

Bennettin jouduttua hengittämään myrkyllistä kaasua, joka oli peräisin Jokerin kehittämästä saviannoksesta, Ethanin keho muuttui myöhemmin saviseksi ja mahdollisti kehon muutosta erilaisiksi esineiksi tai henkilöiksi. Hän oli pitkään epätoivoinen itsensä suhteen ja lopulta päätyi Gothamin mielisairaalaan, jossa Tohtori Outo tutki Bennettin kehitystä. Myöhemmin häntä oltiin jo päästämässä takaisin siviilielämään ja hänen piti käydä oikeusistuimen kautta, jotta ihmiset olisivat vakuuttuneita hänen parantumisestaan. Bruce Wayne tarjosi Bennettille myös töitä yhtiöstään. Kaikki ei kuitenkaan mennyt miten piti vaan Bennett muuttui jälleen Savinaamaksi ja lähti hakemaan kostoa Jokerille, jonka takia hän muuttui tällaiseksi hirviöksi.
Eygló Harðardóttir

| Eygló Harðardóttir |
| --- | --- |

Islannin sosiaali- ja asumisministeri
 23. toukokuuta 2013 – 11. tammikuuta 2017  
Edeltäjä:  Guðbjartur Hannesson
Seuraaja:  Þorsteinn Víglundsson (sosiaali- ja tasa-arvoministeri)
Islannin pohjoismaisen yhteistyön ministeri
 16. elokuuta 2013 – 11. tammikuuta 2017  
Seuraaja:  Kristján Þór Júlíusson
Kansanedustaja
 2008–2017  
Ryhmä/puolue:  Edistyspuolue
Vaalipiiri:  Suðurkjördæmi (2008–2013) Suðvesturkjördæmi (2013–2017)
Henkilötiedot
Syntynyt: 12. joulukuuta 1972 (ikä 51) Reykjavík
Kansalaisuus:   Islanti
Puoliso:  Sigurður E. Vilhelmsson
Lapset:  2
Tiedot
Puolue:  Edistyspuolue
Eygló Harðardóttir (s. 12. joulukuuta 1972) on islantilainen edistyspuolueen poliitikko, joka istui kansanedustajana Alltingissä vuosina 2008–2017 ja toimi vuosina 2013–2017 sosiaali- ja asumisministerinä sekä pohjoismaisen yhteistyön ministerinä.
Eygló syntyi Reykjavíkissä. Hän valmistui vuonna 2000 filosofian kandidaatiksi Tukholman yliopistosta pääaineenaan taidehistoria ja on suorittanut vuodesta 2007 lähtien kauppatieteiden jatko-opintoja Islannin yliopistossa. Vuosina 2001–2009 hän toimi esimiestehtävissä useissa yrityksissä. Vuonna 2008 hän nousi Alltingiin Guðni Ágústssonin erottua kansanedustajan virasta. Vuonna 2013 hänet nimitettiin sosiaali- ja asumisministeriksi sekä myöhemmin pohjoismaisen yhteistyön ministeriksi, joissa viroissa hän toimi vuoteen 2017 asti.
Eygló on naimisissa Sigurður E. Vilhelmssonin kanssa. Heillä on vuosina 2000 ja 2006 syntyneet tyttäret.
Eläimet ja muu kotiväkeni

| Eläimet ja muu kotiväkeni> My Family and Other Animals |
| --- | --- |

Alkuperäisteos
Kirjailija:  Gerald Durrell
Kieli:  englanti
Julkaistu:  1956
Suomennos
Suomentaja:  Martta Eskelinen
Kustantaja:  Otava
Julkaistu:  1972
Sivumäärä:  307
ISBN:  951-1-03747-1
Löydä lisää kirjojaKirjallisuuden teemasivulta
Eläimet ja muu kotiväkeni on Gerald Durrellin kirjoittama, vuonna 1956 julkaistu romaani. Se kertoo Durrellin lapsuudesta vuosilta 1935−1939, jonka hänen perheensä vietti Korfun saarella Kreikassa. Suomeksi teos julkaistiin 1972.
Juoni

Kirja alkaa kun Larry, vanhin lapsista, ehdottaa että he muuttaisivat Korfulle. Äiti on aluksi ajatusta vastaan, mutta sittemmin he muuttavat. Korfulla he tutustuvat taksinkuljettaja Spiroon, joka "lihavan ruman enkelin tavoin suojeli heitä". Leslie, toiseksi vanhin, säikyttelee heitä pitkin päivää ammuskelemalla pyssyillään. Larry kutsuu kahdeksan ystäväänsä heidän pieneen mansikanpunaiseen huvilaansa, mutta sinnepä ei mahdu. Niinpä he muuttavat isompaan. Gerry täyttää yksitoista vuotta, ja hän tekee jokaiselle perheenjäsenelle lahjalistan, josta he voisivat itse valita mitä ostaisivat. Leslieltä Gerry pyytää venettä.
Epikaste

Epikaste viittaa kreikkalaisessa mytolgiassa useaan eri naishahmoon:
Epikaste, Augeiaan tytär, joka synnytti Herakleelle pojan, Thestaloksen.
Epikaste, Kalydonin ja Aiolian tytär, joka meni naimisiin serkkunsa Agenorin, Pleuronin pojan, kanssa. He saivat lapset Porthaon, Demonike ja Thestios.
Epikaste, Klymenoksen; Teleuksen pojan, puoliso ja Harpalyken, Idaan ja Theragerin äiti.
Epikaste on Iokastesta joskus käytetty nimi.
Erkki Rautanen

Erkki Rautanen (14. helmikuuta 1933 Helsinki – 3. maaliskuuta 2016 Helsinki) oli suomalainen kartanlukija ja autokauppias.
Rautanen toimi mm. Hannu Mikkolan, Timo Mäkisen ja Markku Alénin kartanlukijana ja osallistui mm. Jyväskylän Suurajoihin kymmenen kertaa. Rautanen toimi vielä 80-vuotiaana Heinolan Jari-Pekka Historic Trophyssa toimitsijana ja nolla-auton kartanlukijana.
Rautasen siviilityö oli autokauppias jota hän harjoitti seitsemällä eri vuosikymmenellä ja hän toimi myös autoalan liikkeiden yhdistyksen hallituksessa.
Rautanen oli tunnettu persoona myös pokeripiireissä. Pokeria hän pelasi yli 70 vuotta.
Aiheesta muualla

Teerenpeli 23 - Rautanen, Erola ja Pyysing - Osa 1/4
Teerenpeli 23 - Rautanen, Erola ja Pyysing - Osa 2/4
Teerenpeli 23 - Rautanen, Erola ja Pyysing - Osa 3/4
Teerenpeli 23 - Rautanen, Erola ja Pyysing - Osa 4/4
Epiikka

Epiikka (kreikan adjektiivista epike, epikos ’kertova’) eli kertomakirjallisuus on kertovaa kaunokirjallisuutta. Se on kirjallisuuden laji, jonka tärkeimmät alalajit ovat eepos, romaani ja novelli. Eepokset ovat runomittaisia kertomuksia kuten Kalevala. Romaanit ja novellit ovat proosaa.[lähde? ]
Epiikkaan kuuluva on eeppinen.
Eurovision laulukilpailu 2018

| Eurovision laulukilpailu 2018 "All Aboard!" ("Kaikki kyytiin!") |
| --- | --- |

Päivämäärät
1. semifinaali:  8. toukokuuta 2018
2. semifinaali:  10. toukokuuta 2018
Finaali:  12. toukokuuta 2018
Isäntä
Tapahtumapaikka:  Altice Arena, Lissabon, Portugali
Juontaja(t):  Catarina Furtado  Daniela Ruah  Filomena Cautela  Sílvia Alberto
Isäntämaan toimittaja:  RTP
Väliaikanumero:  Finaali: Salvador Sobral ja Caetano Veloso: ”Mano a mano” ja ”Amar pelos dois”
Osallistujat
Osallistujien määrä:  43
Palaavat maat:   Venäjä
Äänestys
Voittaja:   Israel Toy
Nolla pistettä saaneet:  –
Osallistujakartta

   Maat, jotka pääsivät finaaliin vuonna 2018   Maat, jotka eivät päässeet finaaliin vuonna 2018   Maat, jotka ovat osallistuneet ennen, mutta eivät osallistuneet vuonna 2018  
Eurovision laulukilpailu · Teemasivu
 ◄ 2017  2019 ► 
Eurovision laulukilpailu 2018 oli järjestyksessään 63. Eurovision laulukilpailu. Kilpailu järjestettiin ensimmäistä kertaa Portugalissa,
Salvador Sobralin voitettua kilpailun vuonna 2017 kappaleella ”Amar pelos dois”. Tapahtumapaikkana toimi Lissabonin Altice Arena. Kilpailun semifinaalit järjestettiin 8. ja 10. toukokuuta ja finaali 12. toukokuuta 2018. Kilpailun juonsivat Catarina Furtado, Daniela Ruah, Filomena Cautela ja Sílvia Alberto. Eurovision laulukilpailun 2018 voitti Israelin Netta Barzilai kappaleella ”Toy”. Isäntämaa Portugali sijoittui finaalissa viimeiselle sijalle.
EBU vahvisti 17. marraskuuta 2017, että 43 maata osallistuu vuoden 2018 kilpailuun. Tämä on suurin osallistujamäärä kisassa yhdessä vuosien 2008 ja 2011 kanssa. Venäjä teki paluun kilpailuun vuoden tauon jälkeen.
Kiinassa nähtiin vain 1. semifinaali, koska EBU kielsi Mango TV:tä lähettämästä muuta osaa kilpailusta sen jälkeen, kun Kiinassa oli sensuroitu Irlannin ja Albanian esitys sekä sensuroitu katsomossa olleita sateenkaarilippuja.
Tapahtumapaikka > Pitopaikka

Vuoden 2018 kilpailu järjestettiin Lissabonin Altice Arenalla. Alun perin vuoden 1998 maailmannäyttelyyn rakennetussa areenassa on 20 000 istuinta, mikä tekee siitä Portugalin suurimman ja yhden Euroopan suurimmista sisäareenoista. Areena sijaitsee Parque das Naçõesin sydämessä. Se on yhdistetty metrolla Lissabonin kansainväliseen lentoasemaan ja junalla (Gare do Oriente) muuhun Portugaliin sekä Eurooppaan.
Tapahtumapaikka > Valintavaihe

Isäntäkaupunki merkitty sinisellä. Karsiutuneet kaupungit on merkitty punaisella.
Salvador Sobralin voiton jälkeen vuonna 2017, vuoden 2018 kilpailu järjestettiin Portugalissa 8., 10. ja 12. toukokuuta 2018.
Lissabon, Braga, Guimarães, Gondomar ja Santa Maria da Feira osoittivat kiinnostusta kisojen isännöimisestä. Porton pormestari Rui Moreira ilmoitti, ettei hän haluaisi käyttää miljoonia euroja kisojen isännöintiin. Viimein 25. heinäkuuta EBU ja RTP ilmoittivat Lissabonin olevan vuoden 2018 kilpailun isäntäkaupunki.
Selite:
 †   Isäntäkaupunki
| Kaupunki | Areena | Kapasiteetti | Muuta |
| --- | --- | --- | --- |
| Braga | Parque de Exposições de Braga | 3 000 15 000 (uudelleenrakentamisen jälkeen) | Rakennus, jossa järjestetään markinnoita, näyttelyitä ja kongresseja, sekä sosiokulttuuri-, huvi- ja urheilutapahtumia. Nykyään rakennuksessa on 3000 istuinta, mutta uudelleenrakentamisen jälkeen paikassa tulee olemaan 15 000 istuinta. |
| Gondomar | Multiusos Gondomar Coração de Ouro | 8 000 | Tapahtumapaikka järjestää käsipallo-, koripallo-, jääkiekko-, lentopallo ja voimisteluotteluita, sekä näyttelyitä ja konsertteja. |
| Guimarães | Pavilhão Multiusos de Guimarães | 3 000 – 10 000 | Tapahtumapaikka, jossa järjestetään markkinoita, näyttelyitä, kongresseja ja urheilutapahtumia. RTP valitsi paikan järjestämään Festival da Canção 2018 -kilpailun finaalin 4. maaliskuuta 2018. |

| Lissabon † | Altice Arena | 20 000 | Areena on yksi Euroopan unionin suurimpia monitoimihalleja. Se järjesti vuoden 1998 maailmannäyttelyn, vuoden 1999 Koripallon alle 19-vuotiaiden maailmanmestaruuskilpailut, vuoden 2001 yleisurheilun sisäratojen maailmanmestaruuskilpailut, vuoden 2003 Käsipallon miesten maailmanmestaruuskilpailut, vuoden 2005 MTV Europe Music Awards -tilaisuuden sekä UEFA Futsal Cupin kaudet 2001–2002, 2009–2010 ja 2014–2015. Areenalla on järjestetty myös useita konsertteja, sekä poliittisia ja korporatiivisia tapahtumia. |
| Santa Maria da Feira | Europarque | 11 000 | Suurin kokouskeskus Porton metropolialueella. Järjesti Festival da Canção 2001– kilpailun finaalin ja monia muita konsertteja. Kaupunki sijaitsee 35 minuutin päässä Portosta. |
Formaatti > Semifinaaleihin jako

Maat jaettiin semifinaaleihin 29. tammikuuta 2018. Automaattisia finaalimaita lukuun ottamatta (Portugali ja Big 5) maat jaettiin kuuteen ryhmään. Jako perustui äänestyksiin edellisten vuosien ajalta.
| Ryhmä 1 | Ryhmä 2 | Ryhmä 3 | Ryhmä 4 | Ryhmä 5 | Ryhmä 6 |
| --- | --- | --- | --- | --- | --- |
|   Albania   Kroatia   Makedonia   Montenegro   Serbia   Slovenia   Sveitsi |   Tanska   Suomi   Islanti   Irlanti   Norja   Ruotsi |   Armenia   Azerbaidžan   Valko-Venäjä   Georgia   Venäjä   Ukraina |   Bulgaria   Kypros   Kreikka   Unkari   Moldova   Romania |   Australia   Itävalta   Tšekki   Israel   Malta   San Marino |   Belgia   Viro   Latvia   Liettua   Alankomaat   Puola |
Formaatti > Graafinen design

RTP valitsi yhden tietyn logon sijaan 13 meriteemaista logoa. Kilpailun päälogona kuitenkin toimii simpukka. Kilpailun logot kuvaavat valtameren elämää ja sen ihmeitä. Lissabonin Euroviisujen tunnuslause on "All Aboard!" (suom. Kaikki kyytiin!).
Formaatti > Juontajat

8. tammikuuta 2018 ilmoitettiin, että vuoden 2018 Eurovision laulukilpailun juontaa neljä naishenkilöä: Catarina Furtado, Daniela Ruah, Filomena Cautela ja Sílvia Alberto.
Palaavat artistit

Alankomaat – Waylon edusti Alankomaita aiemmin vuonna 2014 yhdessä Ilse DeLangen kanssa osana The Common Linnets -duoa ja sijoittui toiseksi.
Norja – Alexander Rybak voitti Euroviisut vuonna 2009 kappaleella "Fairytale".
Venäjä – Julija Samoilovan oli tarkoitus edustaa Venäjää vuonna 2017, mutta koska Samoilovalla oli matkustuskielto isäntämaahan Ukrainaan, Venäjä vetäytyi kisoista.